Kelmės rajono savivaldybės

2021–2023 metų strateginio

veiklos plano

2 priedas

**ŠEIMOS STIPRINIMO KELMĖS RAJONO SAVIVALDYBĖJE PRIORITETAI IR PRIEMONĖS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Šeimos stiprinimo prioritetai** | **Uždaviniai** | **Priemonės** | **Vertinimo rodikliai** | **Terminas** | **Atsakingi vykdytojai** |
| 1. | Kelmės rajono savivaldybės gyventojų, nevyriausybinių organizacijų ir bendruomenių aktyvinimas spręsti rajone kylančias socialines problemas. | Stiprinti nevyriausybinių organizacijų ir vietos bendruomenių iniciatyvą. | 1. Bendradarbiavimas su NVO ir vietos bendruomenėmis rengiant socialines programas, projektus;  2. Informacijos apie NVO ir vietos bendruomenių veiklą kaupimas ir skleidimas savivaldybės interneto puslapyje. | Padidėjęs prevencinių renginių skaičius NVO ir bendruomenėse.  Didesnis šeimų įsitraukimas į bendruomenes ir NVO. | Nuolat | Savivaldybės administracijos skyriai,  tarpinstitucinio bendradarbiavimo koordinatorė |
| Stiprinti bendruomenės dalyvavimą sprendžiant socialines problemas. | 1. Socialinės informacijos sklaidos organizavimas;  2. Savanoriškos veiklos skatinimas. |
| 2. | Mažinti alkoholio vartojimą šeimose, skatinti sveiką gyvenseną. | Šviesti vaikus ir tėvus, siekiant sumažinti tabako ir alkoholio vartojimą. | Tęstinių alkoholio ir narkotikų vartojimo mažinimo sveikatos programų vykdymas. | Sumažėjęs smurto šeimoje atvejų skaičius.  Sumažėjęs I ir II grėsmės dėl girtavimo lygių šeimose skaičius. | Nuolat | Seniūnijos |
| Seniūnijose organizuojami prevenciniai renginiai vaikams ir tėvams apie sveiką gyvenseną. |
| 3. | Šeimų švietimas, naujų paslaugų plėtra ir jų prieinamumo užtikrinimas. | Pristatyti rajono gyventojams priimtus įstatymus, susijusius su šeimų funkcionavimu, aptarti įstatymų taikymą. | 1. Informuoti gyventojus per spaudos leidinius;   2. Šviesti tėvus ugdymo įstaigose. | Tėvai atsakingiau rūpinsis vaikais, tenkins jų poreikius, bus gaunama mažiau pranešimų apie vaiko teisių pažeidimus šeimose.  Visos šeimos, kurioms reikalinga pagalba, gaus jų poreikius atitinkančias paslaugas.  Paslaugos šeimoms bus teikiamos arčiau šeimos gyvenamosios vietos. | 2020, 2021 m. | Tarpinstitucinio bendradarbiavimo koordinatorė, seniūnijos, Socialinės paramos skyrius, Švietimo, kultūros ir sporto skyrius |
| Sudaryti galimybes šeimoms kuo arčiau gyvenamosios vietos (seniūnijoje) gauti būtiną pagalbą, padedančią joms spręsti iškylančias problemas, kurti saugią, sveiką ir darnią aplinką savo šeimose. | 1. Organizuoti pozityvios tėvystės mokymus seniūnijose; 2. Skatinti pagalbos sau grupių atsiradimą; 3. Stiprinti šeimos narių sveikatą, ypač daug dėmesio skiriant sveikai gyvensenai; 4. Sudaryti galimybę sutuoktiniams pasinaudoti taikinamojo tarpininkavimo (mediacijos) paslaugomis, sprendžiant kilusius ginčus dėl vaikų ar santuokos nutraukimo; 5. Sudaryti sąlygas gauti transporto organizavimo paslaugą vaikus auginančioms šeimoms, kurios gyvena atokiau nuo paslaugos teikimo vietos ir neturi galimybių naudotis viešuoju transportu (viešojo transporto nėra arba jis neužtikrina, kad paslaugų gavėjas atvyktų laiku į paslaugų teikimo vietą); 6. Teikti šeimoms pedagoginio informavimo ir konsultavimo paslaugas; 7. Teikti psichologinį konsultavimą namuose tėvams, kai jiems nepakanka žinių, gebėjimų ugdymo, reikalinga aktyvi priežiūra. |
|  |  | Tėvams suteikti žinių ir ugdyti įgūdžius atpažįstant pagrindinius vaikų sveikatos būklės fizinių ir funkcinių rodiklių pokyčius. | 1. Suteikti žinių ir formuoti tėvų įgūdžius apie vaikų sveiko gyvenimo būdo propagavimą, tinkamos ir subalansuotos mitybos užtikrinimą bei fizinio aktyvumo skatinimą; 2. Suteikti žinių bei lavinti tėvų, auginančių fizinę negalią turintį vaiką, gebėjimus fizinio aktyvumo (mankštos, masažavimosi ir kitose fizinio aktyvumo veiklos) srityse. | Gerės neįgalių vaikų gyvenimo kokybė, sveikatos rodikliai. | 2020 m. | Savivaldybės gydytoja, seniūnijos, Švietimo, kultūros ir sporto skyrius |
|  |  | Formuoti teigiamą visuomenės požiūrį į šeimą, puoselėti šeimos vertybes. | Propaguoti šeimos vertybes, pasitelkiant visuomenės informavimo priemones, renginių metu ar kitais būdais. | Šeimos bus darnesnės, gerės tarpasmeniniai santykiai. | Nuolat | Tarpinstitucinio bendradarbiavimo koordinatorė, seniūnijos, Socialinės paramos skyrius, Švietimo, kultūros ir sporto skyrius |
| 4. | Tinkamo tėvų, globėjų (rūpintojų), institucijų, nevyriausybinių organizacijų atsakomybės už vaiko teisių apsaugą supratimo bei pagalbos teikimo skatinimas. | Bendradarbiauti su tėvais, globėjais (rūpintojais) įgyvendinant vaiko teisių apsaugą. | 1. Supažindinti šeimas, kaip veikia vaiko teisių apsauga, su tėvų teisėmis ir pareigomis, su Kelmės rajone teikiama pagalba;  2. Teikti socioedukacinę pagalbą šeimai, skatinančią jos pačios motyvaciją ir atsakomybę, padedančią įveikti socialinę atskirtį;  2. Užtikrinti paramą ir pagalbą šeimai, patekusiai į kritinę situaciją;  3. Užtikrinti tėvų, globėjų (rūpintojų) atsakomybės už vaikų teisių apsaugą tinkamą įgyvendinimą;  4. Skatinti tėvus, globėjus (rūpintojus) laisvalaikį leisti drauge su vaikais. | Tėvai, globėjai (rūpintojai) bus motyvuoti spręsti šeimos problemas, gerinti tarpasmeninius santykius.  Tėvai, globėjai (rūpintojai) daugiau laiko praleis su vaikais. | Nuolat | Tarpinstitucinio bendradarbiavimo koordinatorė, seniūnijos, Socialinės paramos skyrius, Švietimo, kultūros ir sporto skyrius |
|  |  | Stiprinti tarpžinybinį bendradarbiavimą. | 1. Bendradarbiauti su institucijomis bei įstaigomis, nevyriausybinėmis organizacijomis, susijusiomis su vaiko gerove, bei skatinti vietos bendruomenę bendradarbiauti;  2. Teikti informaciją apie institucijų, įstaigų, nevyriausybinių organizacijų ir vietos bendruomenės bendradarbiavimą;  3. Skatinti bendruomenes organizuoti šviečiamąją veiklą, renginius vaikams ir tėvams, rinkti aktyviausią bendruomenę ir ją apdovanoti. | Didės šeimų aktyvumas dalyvauti įvairiuose renginiuose. | Nuolat | Tarpinstitucinio bendradarbiavimo koordinatorė, seniūnijos |
|  |  | Efektyvinti vaiko apsaugos nuo smurto ir kitų nusikaltimų prevenciją. | 1. Stiprinti destruktyvaus šeimos narių elgesio – girtavimo, smurto, prievartos – užkardymą ir prevenciją;  2. Užtikrinti smurto prieš vaikus mažinimo prevenciją;  3. Sukurti veiksmingą pagalbą vaikams, nukentėjusiems nuo smurto, jų šeimoms ir vaikams smurtautojams;  4. Pateikti vaikams, tėvams, globėjams (rūpintojams) ir su vaiko gerove susijusiems asmenims tinkamą ir laiku informaciją dėl išorinių priežasčių, lemiančių vaikų mirtingumą. | Mažės smurto prieš vaikus atvejų skaičius.  Nukentėję vaikai nuo smurto gaus reikalingą pagalbą.  Mažiau vaikų patirs nelaimingų atsitikimų šeimose. | Nuolat | Tarpinstitucinio bendradarbiavimo koordinatorė, seniūnijos, Socialinės paramos skyrius, Švietimo, kultūros ir sporto skyrius |
| 5. | Vaikų, tėvų, globėjų (rūpintojų) užimtumo didinimas, ypač kaimiškose vietovėse. | Bendradarbiauti su NVO sektoriumi, ypač su seniūnijose esančiomis bendruomenėmis, sprendžiant vaikų ir tėvų laisvalaikio problemas. | Kartą per ketvirtį organizuoti su vaikais ir tėvais dirbančių organizacijų susirinkimus seniūnijose. | Didės vaikams, tėvams, globėjams (rūpintojams) užsiėmimų įvairovė.  Mažės vaikų nusikalstamumas. | Nuolat | Tarpinstitucinio bendradarbiavimo koordinatorė, seniūnijos |

\_\_\_\_\_\_\_\_\_\_\_\_\_\_\_\_\_\_\_